Rýchle.sk

Urban Market 2024 Winter Edition
2024-12-06 16:00 - 2024-12-08 18:00 (Europe/Bratislava)
Koniec roka sa nezadržateľne blíži a to znamená jediné – bude zimný Urban Market V rámci decembrovej edície spoločne spoznáme a objavíme nové miesto, tentokrát ikonickú budovu Novej Tržnice na Trnavskom mýte.

Tešiť sa môžete už tradične na kurátorskú predajnú prehliadku lokálnej nezávislej módy, dizajnu a umeleckej tvorby, ktorú počas celého víkendu doplní Urban Food Park a kopec sprievodného programu pre deti a dospelých.

DÁTUM KONANIA06. – 08. 12. 2024

MIESTO KONANIANová Tržnica na Trnavskom mýte, Šancová 112, 831 04 Bratislava

ZOZNAM PREDAJCOV bit.ly/UM24WE_ZoznamPredajcov

SPRIEVODNÝ PROGRAMZverejníme čoskoro.

TÉMA EDÍCIE: ROZMANITOSŤ Žijeme vo svete rozmanitosti – vidieť ju v prírode, aj v kultúrnej spoločnosti. Je tu s nami odjakživa. Je to dedičstvo, ktoré si v sebe nesieme a predávame ďalším generáciám. Je v nás zakorenená a je vzrušujúce ju spoznávať. Rozmanitosť otvára dvere tvorivosti, nabáda k spolupráci, novým nápadom a inováciám. Je nekonečnou inšpiráciou, ktorá nás posúva a robí tento svet lepším.

Urban Market je už od svojho vzniku oslavou rozmanitosti. Za posledných 14 rokov sme prezentovali stovky dizajnérok a dizajnérov – každá a každý z nich bol v niečom iný. Či už osobnosťou alebo formou tvorby. Jedno ale mali spoločné. Vďaka ich inakosti a rozdielnemu pohľadu na svet vytvorili neopakovateľný lokálny dizajn.

Svet je pestrý a farebný, a rozmanitosť v ňom hrá zásadnú úlohu – potvrdzuje totiž našu jedinečnosť. V rámci zimnej edície by sme chceli poukázať na jej dôležitosť. Nezatvárajme pred ňou oči, nebojujme proti nej, ukážme spolu, že je potrebná a nevyhnutná. Lebo keď sa proti nej predsa len rozhodneme bojovať, budeme bojovať jedine proti sebe.

Všetky aktuálne informácie o jarnej edícii nájdete na našom webe www.urbanmarket.sk.

Visuals by Michaela Chmelíčkováwww.instagram.com/mikaela220www.mish.sk

—Organizuje: Čerstvé OvocieV spolupráci s: Bratislava – Nové MestoParneri: BKIS – Bratislavské kultúrne a informačné stredisko

Vianočné trhy a Mikuláš na Zámku 2024
2024-12-06 17:00 - 2024-12-07 22:00
VIANOČNÉ TRHY NA ZÁMKUPriatelia, príďte si s nami užiť vianočnú atmosféru na zámocké Vianočné trhy, ktoré sa budú konať v dňoch 6.- 7.decembra na nádvorí zámku. Naše nádvorie zámku sa zmení na malé vianočné mestečko, kde nebude chýbať vianočný stromček, vôňa vareného vína a punču, skvelé jedlo, atmosféru dotvoria aj tradičné vianočné pesničky a stánky, v ktorých nájdete krásne výrobky. Naše zámocké pivnice budú takisto otvorené, kde môžete ochutnať naše víno.

Piatok/06.12.202317:00 – 22:00Sobota/07.12.202311:30 – 22:0017:00 – MIKULÁŠ, čert a anjel pre deti pre verejnosť na nádvorí zámku.18:00 – Odovzdávanie zakúpených balíčkov od 18:00hod. v Rytierskej sále.Zarezervujte si vopred bohatý mikulášsky balíček pre Vaše dieťa, ktorý mu odovzdá samotný Mikuláš https://lnk.sk/hpa5

…Ďalší sprievodný a hudobný program doplníme už čoskoro!

Príďte a vychutnajte si predvianočnú atmosféruTešíme sa na Vás

Vianočné nádvorie v Radnici 2024
2024-12-09 00:00 - 2024-12-22 23:59
V Radnici sa vždy tešíme na predvianočné obdobie. Vôňa vareného vína a vianočného punču naplní naše priestory a spríjemní možstvo krásnych sviatočných okamihov a stretnutí.

Po minuloročnom „nultom“ ročníku sme si pre vás v spolupráci s Mestom Pezinok opätovne pripravili „Vianočné nádvorie v Radnici“.

Od Pondelka 9. do Nedele 22. decembra 2024 sa budú na nádvorí starej radnice v historickom centre Pezinka konať komorné „vianočné trhy“ s typickým vianočným sortimentom, tradičnými horúcimi nápojmi, jedlom a skvelými zákuskami.

Každý deň od 14:00 do 21:00 sa na nádvorí starej radnice budete môcť stretnúť v príjemnej vianočnej atmosfére pri poháriku vareného vínka, horúcej limonády, ochutnať z ponuky vianočných koláčikov, či zahriať sa radničnou kapustnicou.

Záujemci o predaj v našich stánkoch sa môžu registrovať cez registračný formulár na stánke https://forms.gle/79g14U4tMVBLxRtZ8

Tešíme sa na vás a veríme, že sa vám atmosféra a nálada Vianočného nádvoria v Radnici bude páčiť a vy si tu nájdete skvelé miesto na vaše stretnutia a sviatočné okamihy plné pokoja a dobrej nálady.

Miesto podujatia: Radnica – café & wine bar, M. R. Štefánika 1, 902 01 Pezinok

Vianočné trhy Pezinok 2024
2024-12-13 00:00 - 2024-12-15 23:59
Predaj tradičného vianočného tovaru, ľudovoumeleckých výrobkov s kultúrnym programom, živým orlojom a dobročinným bazárom v centre mesta. Organizátormi sú Mesto Pezinok v spolupráci s Malokarpatskou komunitnou nadáciou RÉVIA

Miesto konania: Radničné námestie

Láskavá Stupava - Vianoce 2024
2024-12-13 16:00 - 2024-12-14 21:00
Milí naši,opäť si spolu užijeme čas plný láskavosti, hudby, umenia, dielničiek, diskusií, remeselných trhov, dobrého jedla a pitia, svetielok aj srdečnej atmosféry. Príďte si s Makovicami a našimi susedmi vychutnať predvianočné kúzlo a svetielka. Pripomenieme si, že je fajn žiariť radosťou

PROGRAM LÁSKAVEJ STUPAVY

PIATOK 13.12.202416:00 – 22:00Synagóga16:00 – 22:00 Stánky s vianočnými dobrotami16:00 – 19:00 Luciovská pátračka pre deti/ľubovoľný príspevok17:00 Bubnovanie v kruhu/workshop/vstup 8 €/rezervácia bubna 0951 891 719 Bubnovanie v kruhu – svetbubnov.sk – Ján Petrovič19:15 Fire show na lúke SHŠ Ursus19:30 Tradície na Luciu/ukážka/ FS Nevädza19:45 Svet bubnov/koncert / ľubovoľný príspevok

Kostol sv. Štefana18:00 Vianočný koncert/ Základná umelecká školaSOBOTA 14.12.20249:00 – 22:00

Synagóga16:00 – 22:00 Stánky s vianočnými dobrotami9:00 – 18:00 Remeselný trh /Detský trh/Výstava žiakov ZUŠ9:30 Výroba voňavých náramkov/ tvorivá dielňa/ Makovice – komunitné centrum a vegetariánska kuchyňa10:00 M. Hertlich: sviatky Južnej Ameriky/Cestovateľská kaviareň/Stupavská jazykovka10:00 – 16:00 Detská pohybová zóna / Lesný klub Makovičky / Educentrum VEDKO11:00 Tvorivé dielne/ ADEL Slovakia11:30 Ako trávili zimu Stupavčania/historické okienko/Milan Greguš Stupava kedysi a dnes12:30 Koncert žiakov ZUŠ14:00 Bezodpadové ozdoby/tvorivé dielne/ ADEL Slovakia15:00 Miluj suseda svojho/debata o tom, ako si rozumieť/Samuel Marec16:30 Výroba odznakov/tvorivá dielňa/ Makovice – komunitné centrum a vegetariánska kuchyňa20:00 Tamara Kramar koncert, vstupenky online https://tootoot.fm/cs/events/66fffeca99253fda2f419342

Kostol sv. Štefana, kráľa10:00/ 11:00/12:00 a 14:00/15:00 Komentované prehliadky kostolamin. počet návštevníkov pre uskutočnenie prehliadky je 5 osôb.V interiéri kostola nie je dovolené fotografovať s bleskom, konzumovať ani vstupovať do priestoru s domácimi zvieratami!Vstupné dobrovoľné.18:00 Mária Podhradská /koncert

Makovice – komunitné centrum a vegetariánska kuchyňa10:00 Joga s Klaudiou10:00 – 14:00 Orientačný beh s opekaním marshmallows, vstup 4 €/rodina11:30 – 19:00 herňa s lezeckou stenou15:00 zdobenie medovníkov pre detiVianočné špeciality

Ekocentrum Stupava10:00 – 16:00 Pečenie oblátok10:00 – 12:00 Pečenie medovníkov pre deti/ FS Nevädza11:00 – 13:00 Zdobenie medovníkov pre dospelých / FS Nevädza11:00 Ochutnávka medov a medoviny/Včelnica Agátky13:00 – 16:00 Výroba ozdôb zo včelieho vosku14:00 Výroba včelieho obrúska/workshop/ Ekotočka15:00 Ochutnávka medov a medoviny/názov/Včelnica Agátky

Ekotočka13.12.2024 / 18:00Babinec/ Workshop starostlivosti o pleť a výroba kozmetikyObčerstvenie14.12.2024/ 16:00Vianočné dobroty / spoločné pečeniePiatok/sobotaVýroba vianočných pohľadníc a drobných darčekov, zľavy, vzorky produktov a občerstvenie.

Haki kebap pizza restaurant 200813. a 14. 12.2024Vianočné špeciality a gastro novinkyRučne robené darčeky

U Holuba13. a 14. 12.2024Stánok s vianočnými špecialitami

NERO coffee13. a 14. 12.2024Perníkové latte a babyccino

Kultúrka13.12.18:00 Hotel Palace/20:00 Láska nebeská/ premietanie

14.12.14:00 Mimi a Líza: Záhada vianočného svetla/ Websterovci: Prababka a O kráse/premietanieO láske k rozprávkam s režisérkou Katkou Kerekešovou/debata16:00 Zvieratká a Vianoce/18:00 Wonka/ 20:00 Umenie jesť a milovať/premietanie

Lesné bistro Vážka Marianka11:00 – 16:00mini Vianočné trhy s punčom

Mlyn14:00 – 18:00 Dixie Dreamers/koncert

Pivovarnícky rybník*11:00 – 13:00 Modely parníkov/ Klub lodných modelárov Stupava*v prípade mrazu alebo zlého počasia sa presunú modely do Ekocentra

StupavarPrehliadka pivovaru s ochutnávkou13:30/14:30/15:30Vstup: 10 €, prihlás sa na linku https://tinyurl.com/why3ztt4

Vianočný Rrnavský rínek 2024
2024-12-14 10:00 - 19:00
Po niekoľkých rokoch sa vraciame do čarovných priestorov Synagógy a pozývame Vás užiť si vianočnú atmosféru Trnavského rínku spolu s nami.Príďte sa pokochať výrobkami od šikovných ľudí, potešiť nejakým darčekom seba alebo svoje lásky, ochutnať dobré jedlo a zahriať sa punčom či kávičkou.

Vidíme sa 14.12.2024 od 10:00 – 19:00 v Synagóge na Halenárskej 2 v Trnave.

Vstupné je 2€ (deti do 15 rokov a seniori od 60 rokov vstup ZDARMA)

Už teraz sa tešíme na všetky stretnutia

Pezinské vínne pivnice a dvory 2025
2025-02-15 13:00 - 21:00
Príďte ochutnať najlahodnejšie pezinské vína a zažite jedinečnú atmosféru slobodného kráľovského mesta Pezinok!

Všetkých priaznivcov kvalitného vína pozývame na 17. ročník Vínnej tour Pezinkom, ktorý sa uskutoční už 15. februára 2025 od 13.00 do 21.00 hod.Môžete sa tešiť na 27 vinárstiev a 17 vínnych pivníc, kde vám miestni vinári predstavia značkové lokálne vína. Vychutnajte si spolu s nami výnimočnú chuť ich celoročnej snahy.

Vstupenky na Pezinské vínne pivnice a dvory 2025 sú dostupné tu:Vstupenka pre dvojicu: https://bit.ly/4hlmir6

Vstupenka pre 1 osobu: https://bit.ly/42m1dZ9

Vstupenky si môžete zakúpiť aj osobne na recepcii v Malokarpatskom múzeu v Pezinku, M. R. Štefánika 4 alebo mailom na martin.hrubala@muzeumpezinok.sk

Všetky informácie o podujatí nájdete na našej webstránke: https://www.muzeumpezinok.sk/zazi…/pezinske-vinne-pivnice/

Tešíme sa na spoločné stretnutia!

Výstava vín Cífer 2025
2025-02-15 14:00 - 22:00
Tradičná výstava vín v Cíferi, kde budú prezentované rôzne vzorky miestnych vín.

Miesto: Kultúrny dom Cífer.

Ochutnávka vín mladých vinárov 2025
2025-02-15 16:00 - 22:00
Pozývame vás na 15. ročník študentského festivalu vína

Príďte ochutnať výnimočné vína slovenských i českých vinárov na obľúbenej akcii.

Zažite jedinečnú atmosféru, objavte nové chute a podporte mladé talenty.

Vstupenky si zakúpite na mieste.

Tešíme sa na vás

Fajnkošt 2025 Budmerice
2025-02-22 14:00 - 21:00
Spolok vinárov a fajnkoštérov Budmerice a Obec Budmerice Vás pozývajú na FAJNKOŠT – 27. ročník budmerickej výstavy vín.

Podujatie sa uskutoční dňa 22.februára 2025 o 14:00 hodine v Kultúrnom dome Budmerice.

Tešíme sa na Vás!

Fašiangy v Modre 2025
2025-03-01 00:00 - 23:59
U nás taká obyčaj… Fašiangy v našom meste už tradične slávime obľúbenou súťažou vo varení kapustníc v rámci celodenného podujatia Fašiangy v Modre. Prihláste sa do súťaže, ktorá sa bude konať 1. marca 2025.

𝓟𝓡𝓞𝓖𝓡𝓐𝓜10.30 – 11.30fašiangový sprievod maškár(Sokolská – Dukelská – Štúrova a späť)10.00 – 15.00ochutnávka vín Spolku Vincúr13.00 – 14.00do tanca hrá ľudová hudba Pezinčané

𝗖𝗲𝗻𝗮 𝘃𝘀𝘁𝘂𝗽𝗲𝗻𝗸𝘆:7 € (miska, lyžica a hodnotiaci lístok)1 € z každej predanej vstupenky bude prerozdelené po ukončení súťaže medzi všetky súťažiace družstváVstupenky sa predávajú od 10:00

𝓜𝓸𝓭𝓻𝓪𝓷𝓼𝓴á 𝓴𝓪𝓹𝓾𝓼𝓽𝓷𝓲𝓬𝓪Súťaž vo varení kapustovej polievky8.00 začiatok varenia12.00 ochutnávanie14.30 vyhodnotenie súťaže odbornou porotou a vyhlásenie absolútneho víťaza na základe hlasovania návštevníkovPrihláste svoje družstvo do 21.2.2025Prihláška na stiahnutie: https://rb.gy/cjl8pnŠtatút súťaže na stiahnutie: https://rb.gy/9kryqdPrihlášku môžete vyplniť aj online: https://rb.gy/5jh8db

Trnafské fašiangi 2025
2025-03-01 10:00 - 17:00 | Mesto Trnava, Hlavná 1, Trnava, 917 71, SK
Veľký sprievod masiek na Fašangoch

Rozveseľme sa medzi zimou a jarou. Prvý marec bude v Trnave patriť fašiangovej zábave a najväčšej hustote masiek na meter štvorcvý. Program sa začína už od rána. Od 10.00h sa Hlavná ulica zaplní vôňami tradičných zabíjačkových špecialít, ktoré pre vás pripraví majster mäsiar.

Prázdninovú sobotu nás čaká ľudová tancovačka, veľký sprievod masiek a na konci spoločne pochováme basu.

PROGRAM

Fašangové hody

10.00 zabíjačkové dobroty od majstra mäsiara10.00 ĽH Vieska11.00 ĽH Pláňava

Maškari sa hotujú

10.00 – 12.00 / 14.00 – 16.00tvorivé dielne – výroba masiek a maľovanie na tvár

Fašangovica

14.00 Sirka cuveé ensemble15.00 DFS Trnavček, DFS Drienka, UFS Trnafčan15.45 sprievod masiek – pozývame všetkých16.20 h Pochováme basu, FS Máj

Bratislavské fašiangy 2025
2025-03-01 10:00 - 22:00
V sobotu 1. Marca 2025 Bratislava opäť ožije pestrým fašiangovým programom. Tretí ročník Bratislavských fašiangov opäť spojí tradície, hudbu, tanec s mestskou atmosférou.

Tešíme sa prevelice z fašiangovej veselice!

DENNÝ PROGRAM NA NÁMESTÍ NEŽNEJ REVOLÚCIE

10:00 – Škola tanca pre deti s TŠ Veternica Naučte sa ľudové tance, hry a piesne s hudbou A. Záhorca.

11:00 – TEATRO CARNEVALO: Gašparko a zázračná skrinka Tradičné bábkové divadlo plné humoru a zábavy.

12:00 – Víla Tinti Linti Interaktívny koncert pre najmenších s poučnými pesničkami.

13:00 – FS Poleno: Trochu inak s Polenom Tanečno-spevácky program s humorom a hovoreným slovom.

VEĽKÝ FAŠIANGOVÝ SPRIEVOD

16:30 – Stretnutie sprievodu Hviezdoslavovo námestie Kuštárovci vás naladia na fašiangovú vlnu!

17:00 – Veľký fašiangový sprievod mestom Hviezdoslavovo námestie – Stará tržnica

S moderátorom Lackom Cmorejom, bláznivými maskami a prekvapeniami na celej trase!

SPRIEVODNÝ PROGRAM V STAREJ TRŽNICI

10:00 – 14:00, 1. poschodie Workshop: Vyrob si fašiangovú masku Zapletanie vrkočov

10:00 – 14:00, Oáza Maľovanie na tvár

10:00 – 14:00 1. poschodie Digitálna maska (J. Šicko & A. Kindl) Vytvorte si digitálnu masku a oživte ju mimikou!

VEČERNÝ PROGRAM NA NÁMESTÍ NEŽNEJ REVOLÚCIE Stará tržnica

18:00 – Muzička Veselé ľudové finále sprievodu s Muzičkou!

18:30 – Tanečný latino karneval Rytmy samby a salsy s Dance with July & Morenas Dancegroup!

19:30 – TREZOR Rock & dance párty s hercami z divadla Astorka Korzo!

20:30 – Súťaž masiek Oceníme tých najlepších!

21:00 – FUNKIEZ Funky párty s top hitmi!

22:00 – Afterpárty v Kácečku

Pozývame vás do sprievodu! Masky, tanečníci, hudobníci, divadelníci a všetci nadšenci fašiangových tradícií sa spoja v sprievode, ktorý starému Mestu vdýchne jedinečný karnevalový nádych. Ak máte radi kostýmy, pridajte sa – vytvorme spolu najpestrejší sprievod sezóny!

Prečo prísť?

Fašiangy sú obdobím radosti, maskovania a voľnejších mravov. Ich tradície, ktoré sa konali nielen na vidieku, ale aj v mestách, majú v Bratislave svoje pevné miesto. Tento deň je ideálnou príležitosťou zažiť atmosféru starých remeselníckych osláv priamo v srdci mesta – a navyše sa poriadne zabaviť!

Nezáleží na veku ani skúsenostiach – fašiangová zábava je pre všetkých! Pripravte si masky, pozvite priateľov a rodinu a príďte osláviť fašiangy tak, ako sa patrí.

Tešíme sa na vás!

Zmena programu je vyhradená.

Zimný Grape na Kubínskej 2025
2025-03-07 00:00 - 2025-03-08 23:59
Opäť pre vás pripravujeme Zimný Grape na Kubínskej.

Okrem dátumu už máme aj zopár prvých informácií. Chceme na Kubínke vytvoriť taký mini festivalový areál s partnerskými zónami, dobrým gastrom a dobrými koncertami, nech sa skrátka cítite ako na festivale.

Program(interpreti a časový rozpis čoskoro):

Piatok – začneme warm up-om na hlavnom pódiu hneď po dolyžovaní, zahrajú SK DJs.

Sobota – počas dňa nám budú hrať dve pódiá na svahu, vo Vrcholovke si dáme unplugged koncerty a v strede kopca na terase reštaurácie Srdcovka nám budú hrať DJs. Hlavný stage začne hrať po ukončení prevádzky vlekov, vystúpia dve kapely a následne nás budú baviť DnB DJs až do neskorej noci.

Šport – pre športuchtivých jedincov budú opäť aj preteky na svahu a aj skialpový výšľap. Samozrejme môžete si aj iba len tak pojazdiť ak budete chcieť.

Billy Barman Medial Banana Gleb Porsche Boy Wen SIMILIVINLIFE FVLCRVM B-Complex The Curly Simon Pokyman & DJ Simple Sample DJ VEC DJ Škrupo DJ Tono S (live) L Plus Macaque Haf & Miško Turza Yanko Kral & Hugo Hypetrain Bali G Multipla Selektors Tomáš Sloboda (God Save The Vinyl)

Pripravujeme aj prekvapká v podobe secret koncertov, skrátka bude toho veľa.

Opäť na nás bude dozerať aj Pavol Országh Hviezdoslav, veríme, že ho nesklameme.

Výstava Motocykel 2025
2025-03-13 00:00 - 2025-03-16 23:59 | INCHEBA EXPO BRATISLAVA, Viedenská cesta 3-7, Bratislava, 85101, SK
V marci sa v bratislavskej Inchebe opäť stretneme na najväčšej výstave motocyklov.

Počas štyroch dní – 𝗼𝗱 𝟭𝟯. – 𝗱𝗼 𝟭𝟲.𝗺𝗮𝗿𝗰𝗮 budete mať možnosť vidieť najlepšie kúsky od takmer 40 značiek. ALE POZOR!K motocyklom sa tento rok pridá aj výstava automobilov a luxusných karavanov.

Naše brány budú pre verejnosť otvorené v časoch:13.3. / 9:00 – 19:0014.3. / 9:00 – 19:0015.3. / 9:00 – 19:0016.3. / 9:00 – 16:00

Tešiť sa môžete aj na skvelý sprievodný program v podobe nebezpečných kúskov v podaní 𝗔𝗱𝗮𝗺𝗮 𝗣𝗲𝘀𝗰𝗵𝗹𝗮 a jeho Special Brothers Team zo susedného Česka. Kto chce nahliadnuť do zákulisia Rally Dakar, dostane príležitosť vďaka našimnajúspešnejším jazdcom vrátane skvelého Šfefana Svitka.Zabudnúť nemôžeme ani na 𝗖𝘂𝘀𝘁𝗼𝗺𝘀 𝗼𝗳 𝗦𝗹𝗼𝘃𝗮𝗸𝗶𝗮 a ich prestavbu motoriek. V mnohých stánkoch jednotlivých značiek, budete mať možnosť vyskúšať si aj rôzne simulátory.

Informácie o vstupenkách nájdete na web stránkehttps://www.incheba.sk/veltrh-a-vystavy/motocykel-2025/Vstupenky si viete kúpiť aj vopred cez portál – https://predpredaj.zoznam.sk/sk/listky/motocykel-2025-03-13/

Nenechajte si ujsť tento jedinečný zážitok spojený s nadupaným programom a príďte sa započúvať do originálneho zvuku motorov.

𝗠𝗢𝗧𝗢𝗖𝗬𝗞𝗘𝗟 𝟮𝟬𝟮𝟱

Ubytovanie:

Pre športovcov odporúčame zarezervovať si ubytovanie vopred ubytovanie priamo cez túto stránku.

Putovanie za vínom z pivnice do pivnice 2025
2025-03-15 12:00 - 21:00 | Vinosady
Príďte na otvorené vinosadské pivnice a spoznajte vinárov z Vinosadov, malokarpatskej obce, ktorá má víno priamo v názve. Na obľúbenom Putovaní za vínom z pivnice do pivnice Vinosady 2025 Vás privíta 15 vinárov zo Združenia vinohradníkov a vinárov Vinosady.

Online predaj vstupeniek ako aj kompletný zoznam vinárstiev nájdete na:https://zavinom.sk/…/putovanie-za-vinom-z-pivnice-do…

Aj tento rok budete mať možnosť kúpiť si vína od ľubovolných vinárov a my Vám ich potom ZADARMO všetky doručíme!

Tešíme sa na Vás!

SASHE v Tržnici 2025
2025-03-19 00:00 - 2025-03-21 23:59 | Stará tržnica, Námestie SNP 25, Bratislava, 81101, SK
Privítajte s nami jar a oslávte rukodielny dar! S prírodou sa prebúdza aj naša chuť na svieži dizajn, čerstvý handmade a pestré remeselné umenie. To všetko nájdete na obľúbenom trojdňovom festivale ručnej tvorby. Na jednom mieste stretnete šikovných, originálnych a lokálnych tvorcov módy, šperkov, prírodnej kozmetiky, doplnkov, hračiek či gurmánskych pochutín. Nechajte sa omámiť krásou a kvalitou na každom kroku. Chýbať nebude ani všadeprítomná uvoľnená a priateľská atmosféra.

———————-

ZOZNAM PREDAJCOV:

www.sashe.sk/l/trznica-zoznam-predajcov

———————-

SPRIEVODNÝ PROGRAM:

SWAP – Prevetrajte svoju zbierku módy, šperkov, doplnkov a bývania od domácich autorov, je tu prvý swap lokálnej tvorby!

Kúsky od lokálnych autorov môžete priniesť priamo do Starej Tržnice v termíne akcie 19. – 21. marca a ostošesť ich povymieňať za iné lokálne peknosti od ďalších zberateľov. Maximálny počet kúskov na odovzdanie do swapu je 10 ks.

Bejby nebude sedět v koutě a autorské kúsky v skrini! Poďte ich vymeniť a dať im šancu na šťastný život!

WORKSHOPY s La Floritou:

Témou jarných workshopov je výšivka na oblečení. Ukážeme vám mnoho základných stehov, ktorými si budete môcť ozdobiť oblečenie. Na výber bude plný štender krásnych kúskov od secondhandu REZKE.

Workshopy budú prebiehať každý deň od stredy do piatku v časoch 16:00 – 20:00 hod. Ako vždy na prvom poschodí, v pravom rohu oproti zadným schodom.

Prednáška o kapsulovom šatníku a udržateľnej móde pod kurátorským vedením Elišky Vydrovej, ktorá má nový projekt Capsoule + ukážky kombinácií kapsulového šatníka + diskusia. Príďte sa naučiť ako kombinovať svoje oblečenie a doplnky efektívne, udržateľne a štýlovo!

Streda – prednáška 17:00 hod.Piatok – moderovaná diskusia 17:00 hod.

———————-

SAShE v Tržnici 19. – 21. 3. 2025

Str: 13.00 – 20.00 hod.Štv: 13.00 – 20.00 hod.Pia: 13.00 – 20.00 hod.

Miesto: Stará tržnica, Námestie Nežnej revolúcie, Bratislava

Vstup: 2€ | Deti do 12 r., seniori 62+ a držitelia preukazov ŤZP/ŤZP-S majú vstup zdarma

Všetky informácie nájdete aj v žurnále: https://www.sashe.sk/SAShE.sk/journal/pozyvame-vas-na-jarne-sashe-v-trznici-2

Ubytovanie:

Odporúčame zarezervovať si ubytovanie vopred ubytovanie priamo cez túto stránku.

Nezmeškajte príležitosť zúčastniť sa tohto jedinečného športového podujatia a zažiť nezabudnuteľný deň plný krášnych vecičiek v Starej Tržnici v Bratislave.

Street Food Park vol.72 2025
2025-03-19 00:00 - 2025-03-23 23:59 | Námestie SNP, 811 01 Bratislava, Slovenská Republika
A JE TO TU! Prvý Street Food Park tejto sezóny prichádza!Pozývame vás na sladké, slané, fermentované na námestie pred Starú tržnicu.

OTVÁRACIE HODINY19. – 23. 3. 2025Streda: 11:00 – 22:00Štvrtok: 11:00 – 22:00Piatok: 11:00 – 22:00Sobota: 11:00 – 22:00Nedeľa: 12:00 – 20:00Vstup voľný

Zoznam predajcov:

Tacos – Kanada pod Dumbierom 2 na cestáchBAO BROTHERSRÝDZEU Dřeváka StreetfoodRolltownVyzreteMaso.skMumBhai ExpressTrnavský ŠmarnIná haluškaZiggys hand made foodsKnižkov hotdogFOODSTOCKSODABARVínomobilFolcikKastler Cider a Smädohasič

—ZERO WASTEKávu, ale aj ďalšie nápoje so sebou, dostanete do zálohovaného GOCUP pohára. Ten môžete po dopití vrátiť a vziať si naspäť 1 € zálohu alebo si ho ponechať.Riady a poháre používané predajcami na Street Food Parku sú kompostovateľné. Svoje odpadky, prosím, vyhadzujte v našich recyklačných staniciach, kde vás usmerníme ohľadne správneho triedenia. Ďakujeme!

Fašiangy v Ružinove 2025
2025-03-21 00:00 - 2025-03-23 23:59
Fašiangy v Ružinove 21.-23. februára 2025

Pred OC Cultus Ružinov

Predaj zabíjačkových špecialít od mäsiara Bódisa z LehnícGrilované sezónne dobrotyStreet foodPotravinárske a remeselné výrobkyPivo, kofola, Malokarpatské vína

Hudobný program:Kolotoče a detský program pre deti

Vstup na Fašiangy v Ružinove je voľný.

Pár slov o Fašiangoch

Fašiangy sú obdobím veselosti, hodovania a zábavy, ktoré trvá od sviatku Troch kráľov (6. januára) až do Popolcovej stredy, ktorou sa začína štyridsaťdňový pôst pred Veľkou nocou. Tento čas plný karnevalov, masiek a tradičných pochúťok má hlboké historické korene a je oslavovaný v rôznych kultúrach po celom svete.

Pôvod fašiangov

Slovo „fašiangy“ pochádza z nemeckého výrazu „vaschang“ alebo „fasching“, čo znamená posledné dni pred pôstom. Tento zvyk má však ešte staršie, pohanské korene. V predkresťanských dobách sa v tomto období konali oslavy spojené s vítaním jari, odháňaním zlých síl a zabezpečením hojnosti a prosperity na celý rok.

S príchodom kresťanstva sa fašiangy stali obdobím rozlúčky s mäsom a bohatými jedlami pred začiatkom pôstu. Pôvodne boli súčasťou agrárnych obradov, ktorými si ľudia zabezpečovali bohatú úrodu a ochranu pred zlými silami.

Ako sa fašiangy oslavujú?

Fašiangy sú spojené s rôznymi tradíciami, ktoré sa líšia podľa regiónu. Medzi najtypickejšie patrí:

Karnevaly a sprievody masiek – v mnohých krajinách, ale aj na Slovensku, sa konajú fašiangové sprievody, kde ľudia nosia masky symbolizujúce nadprirodzené bytosti, zvieratá alebo známe postavy.

Fašiangové jedlá – medzi typické pochúťky patria šišky, fánky, zabíjačkové špeciality ako jaternice, klobásy či slanina.

Pochovávanie basy – v posledný deň fašiangov sa symbolicky „pochová“ basa (hudobný nástroj), čo predstavuje koniec veselosti a začiatok pôstu.

Prečo sa fašiangy oslavujú?

Fašiangy sú obdobím radosti, počas ktorého si ľudia naposledy doprajú bohaté jedlo a zábavu pred obdobím pôstu. Majú však aj hlbší význam – sú prechodom medzi zimou a jarou, symbolizujú obrodu prírody a prípravu na nový cyklus.

Hoci sa oslavy menia podľa regiónu a doby, podstata zostáva rovnaká – fašiangy sú časom veselosti, kedy si ľudia užívajú život, spoločenstvo a bohatstvo kultúrnych tradícií.

Vitis Aurea Modra 2025
2025-03-21 14:00 - 2025-03-22 21:00 | Hotel Sebastian u Hoffera, Dukelská 4, Modra, 90001, SK
Zažite kúsok atmosféry medzinárodnej vinárskej výstavy na ochutnávke ocenených vín XXIV. ročníka medzinárodnej výstavy Vitis Aurea Modra a zistite, či vám chutí to, čo odbornej porote someliérov, enológov či vinárov pod dohľadom popredného slovenského enológa prof. Ing. Fedora Malíka, DrSc.

Kedykoľvek počas ochutnávky:– v piatok 21. marec 2025 v čase od 14.00 do 21.00 hod.– v sobotu 22. mares 2025 v čase od 14.00 do 21.00 hod.

môžete v hoteli Sebastián, v historickom centre mesta Modry, ochutnať vína zo súťaže vrátane šampiónov jednotlivých kategórií. Podujatie sa koná v interiéri, ale v prípade priaznivého počasia budú ochutnávky aj vonku.

Ochutnajte ocenené vínka zo Slovenska, Česka, Maďarska či Rakúska.

Nevinne o víne 2025 Žilina
2025-03-22 00:00 - 23:59 | Nová synagóga Žilina, J. M. Hurbana 11, Zilina, 01001, SK
Srdečne vás pozývame na najväčšiu ochutnávku vína Nevinne o víne v Žiline. Zažite neobmedzenú degustáciu viac ako 200 vín od vinárov zo Slovenska a zahraničia. Ochutnajte víťazné vína z 10. ročníka medzinárodnej súťaže vín Danube Wine Challenge.

Spoznajte tajomstvá správnej degustácie na exkluzívnom kurze Degustácie so špičkovým someliérom Gabom Kollárom.

V dobročinnej tombole môžete pomôcť Neonatologickému oddeleniu žilinskej nemocnice.

Program:

15:00 kurz degustácie

16:00 slávnostné otvorenie a voľná degustácia

20:00 tombola

21:00 záver

Vína si vychutnáte z degustačných kalichov od špičkového slovenského výrobcu RONA.

Pekné víno s rozhľadom 2025
2025-03-22 00:00 - 23:59 | Šenkvice
V prvú jarnú sobotu pozývame všetkých milovníkov pekných vín k nám do Karpatskej perly na 16. ročník podujatia „Pekné víno s rozhľadom“. Uvidíme sa u nás vo vinárstve v Šenkviciach v sobotu 22. marca 2025 od 12:00 do 21:00 hod.____________________________________ PROGRAM:Môžete sa tešiť na degustáciu našich malokarpatských vín, vrátane BIO vín a hroznových štiav ročníka 2023 a 2024, prehliadku pivníc a vinohradníckej techniky, tradičné jedlá lokálnej kuchyne, súťaž v behu na rozhľadňu či živú hudbu v našej Tančiarni.

ČASOVÝ HARMONOGRAM:12:00-21:00 Ochutnávka vín v pivniciach12:00-21:00 Gastronomické špeciality v Tančiarni a na terase13:00-18:00 Súťaž v behu na rozhľadňu18:30 – Vyhodnotenie bežeckej súťaže16:00-19:00 Program pre deti16:00-18:00 Prehliadka pivníc, degustácia archívnych vín19:00-21:00 Živá hudba v Tančiarni

VSTUPENKY:Vstupenky na podujatie si môžete zakúpiť za cenu 29 EUR. Všetky vína bude možné prechutnať v rámci voľnej degustácie. Tri špeciálne vína budú mať samostatný žetón. Vstupenky obsahujú kupón na nákup vína v hodnote 7 EUR. Poháre a taštička budú zálohované sumou 5 EUR / osoba. Deti do 15 rokov budú mať vstup na podujatie zdarma.___________________________________Tešíme sa na vás .

Vulkán - Festival vín 2025
2025-03-22 12:00 - 22:00 | Banská Štiavnica, Banská Štiavnica, Banskobystrický kraj, Slovenská Republika, Banska Stiavnica, 969 01, SK
Unikátne minerálne vína zrodené na južných svahoch Štiavnických vrchov budú v sobotu 22. marca v ponuke na ochutnanie v historickej časti Banskej Štiavnice.

Miesta ako: Hotel Glaus, RUIN bar, hotel Bristol, Hotel Cosmopolitan, ViNOCENTRUM, hotel Grand Matej, dom Berg, penzión Kachelman, Pražovňa, Penzión na kopci poskytnú vinárom svoje priestory na prezentáciu.

Vína z tejto oblasti sa vyznačujú bohatým obsahom príjemných ovocných kyselín, ktoré zostávajú výrazné aj pri vyššom stupni prezretia hrozna. Preto sú tieto vína mimoriadne stabilné aj po rokoch archivácie.

Typické biele odrody, ktoré sa kultivujú v tomto regióne Pinot blanc, Pinot gris, Sauvignon, Muškát či Pesecká Leánka. Z červených je to hlavne Frankovka modrá, Svätovavrinecké a Pinot noir. Z novošľachtených odrôd je to Devín, Noria, Dunaj, Alibernet, Rimava a Hron.

Vševedko 2025
2025-03-23 10:00 - 18:00 | Stará tržnica, Námestie SNP 25, Bratislava
Vševedko 2025 – edukačný a hravý festival pre deti a rodiny

Festival Vševedko 2025 je jedinečné edukačné podujatie, ktoré spája zábavu, učenie a interaktívne aktivity pre deti aj dospelých. Tento festival je určený všetkým malým aj veľkým zvedavcom, ktorí chcú objavovať nové poznatky hravou formou.

Kedy a kde?

📅 Dátum: 23.2.2025 od 10:00 do 18:00📍 Miesto: Stará tržnica, Bratislava

Čo vás čaká?

Festival Vševedko ponúka širokú škálu aktivít a workshopov, ktoré rozvíjajú detskú kreativitu, logické myslenie a zručnosti v rôznych oblastiach. Program je zostavený tak, aby zaujal nielen deti, ale aj rodičov a pedagógov.

🔹 Interaktívne vedecké a technické workshopy – experimenty, robotika, fyzika a chemické pokusy.🔹 Zábavné stanovištia s logickými hrami – rébusy, hlavolamy, kvízy a matematické úlohy.🔹 Kreatívne dielne – výtvarné umenie, tvorba animácií, 3D modelovanie a handmade aktivity.🔹 Eko a prírodovedné aktivity – ochrana prírody, pestovanie rastlín, environmentálne hry.🔹 Jazykové a literárne hry – interaktívne čítanie, storytelling, základy cudzích jazykov.🔹 Športové a pohybové aktivity – hravé súťaže, prekážkové dráhy a pohybové výzvy.

Pre koho je festival určený?

Deti vo veku od 0 do 12 rokov

Rodičia a rodiny, ktoré chcú podporiť rozvoj svojich detí

Školy a pedagógovia hľadajúci inšpiráciu pre výučbu

Každý, kto má rád učenie zábavnou formou

Príďte si užiť deň plný poznania, hier a zábavy na Vševedko 2025! Staňte sa súčasťou festivalu, kde sa učenie mení na dobrodružstvo. 🎉

Festival rastlín 2025 Bratislava
2025-03-29 00:00 - 2025-03-30 23:59 | INCHEBA EXPO BRATISLAVA, Viedenská cesta 3-7, Bratislava, 85101, SK
Pozývame všetkých milovníkov rastlín z Bratislavy a okolia na Festival Rastlín, ktorý sa uskutoční 29.–30. marca!

Čaká vás veľký trh s rastlinami za atraktívne ceny. Privezeme vám toľko rastlín, koľko ste ešte nikdy nevideli na jednom mieste!

Máte konkrétne želanie? Napíšte nám súkromnú správu a my urobíme všetko pre to, aby sme vám vašu vysnívanú rastlinu priviezli!

Na čo sa môžete tešiť? Izbové rastliny priamo zo skleníkov od našich dodávateľov. Transparentné cenovky: zobrazujeme našu cenu a cenu podobnej rastliny z internetových obchodov, aby ste hneď vedeli, koľko ušetríte. Ceny už od 1,50 €. Malé aj veľké rastliny, kvetináče a ďalšie doplnky. Ekologické hnojivá, ochranné prostriedky a ďalšie vychytávky pre nadšencov. Kvalita rastlín priamo z produkcie – lepšia ako v supermarketoch. Obrovský výber pre každého!

Kde?Incheba Expo BratislavaViedenská cesta 3-7851 01 Bratislava

Kedy?Sobota 29. marca: 8:00–20:00Nedeľa 30. marca: 10:00–18:00

Vstupenky? Vstup zdarma!

Ubytovanie?

Odporúčame zarezervovať si ubytovanie vopred ubytovanie priamo cez túto stránku.

KOŠTÚFKA PO RAČANSKÝCH PIVNICÁCH 2025
2025-04-04 00:00 - 2025-04-05 23:59 | Bratislava – Rača, Bratislava, Bratislava - Rača, Bratislava, SK
Vážení milovníci vína,Račiansky vinohradnícky spolok vás všetkých srdečne pozýva na ďalší ročník Koštúfky. Budete sa môcť tešiť na množstvo noviniek, ktoré budeme postupne uverejnovať

Pivnice vám otvoríme v:PIATOK 4.4. od 16:00 do 22:00SOBOTA 5.4. od 14:00 do 22:00

Objednávka vstupeniek na info@rvspolok.sk za predpredajovú cenu 25€! POZOR iba do 30.3. Po tomto dátume za 30€.

Vstupenky si budete môcť vyzdvihnúť v infopointe RVS pre Nemeckým kultúrnym domon v Rači v deň konania akcie v časoch:

PIATOK 4.4. od 14:00-20:00SOBOTA 5.4. od 12:00-20:00

Vínu zdar a Račanskému zvlášť!

FOOD FEST Trnava 2025
2025-04-04 00:00 - 2025-04-06 23:59 | Trojičné námestie, 917 01 Trnava, Slovenská Republika
FOOD FEST (festival pouličného jedla) je späť! Po dlhšej prestávke štartujeme v Trnave. Ak si milovník jedla a rád sa zabávaš, nesmieš chýbať . Opäť sa budú podávať tie najlepšie streefoodove vychytávky od kvalitných predajcov! Tešiť sa môžeš aj na bohatý program .

Piatok:12:00 – 22:00Sobota:12:00 – 22:00Nedeľa:12:00 – 20:00

Program a predajcov uverejníme postupne.

Registrácia predajcov:https://revolution-agency.sk/festy

Ubytovanie:

V prípade potreby zabezpečenia ubytovania, obporúčame objednať si ubytovanie online tu.

Jurskýma rúnama 2025 jarná edícia
2025-04-05 00:00 - 23:59 | Svätý Jur, Svätý Jur, 900 21, SK
Pozývame vás na prechádzku, kde objavíte čaro a krásy svätojurskej vinohradníckej krajiny s jej stáročnými historickými prvkami, akými sú kamenné “scénky”, rúny, studničky, či vinohradnícke búdy.Na každej z jedenástich zastávok trasy vás budú očakávať svätojurskí vinári so svojimi vínami a občerstvením. Vstupné na podujatie je bezplatné. Vstupenky, ani registrácia nie sú potrebné, platíte iba vinárom za konzumáciu. V prípade, že prídete bez svojho vínneho pohára, máte možnosť zakúpiť si ho u vinárov za 3,- eur. Novinkou je, že z centra mesta bude po starej vinohradníckej asfaltke premávať Prešporáčik, ktorý vás zadarmo priblíži k vami zvolenému bodu trasy.Tešíme sa na vás. Nazdravie!Mapa vínnej trasy:

https://www.google.com/maps/d/u/0/viewer?fbclid=IwZXh0bgNhZW0CMTAAAR0UNNUOVcMV9OMyZC77pYPDsAKO0S8KdsB_WC-6WBLeUXtK75Y1lBFomZg_aem_VhcroAv37w6TZ8YQ7iIxag&mid=1tP3XhcSgVihR-rR7b4zGz3Z2X6b0Yts&ll=48.25759935846388%2C17.223301450000005&z=16

Drumfest Slovakia 2025
2025-04-05 14:30 - 22:00 | Pezinské Kultúrne Centrum, Holubyho 42, Pezinok, 902 01, SK
DRUMFEST SLOVAKIA

Drumfest Slovakia 2025 je očakávaným podujatím pre všetkých milovníkov bicích nástrojov a rytmickej hudby. Tento 7. ročník festivalu sa uskutoční 5. apríla 2025 od 14:30 v Dome kultúry v Pezinku.

Festival Drumfest Slovakia 2025 je určený pre všetkých milovníkov bicích nástrojov. Čakajú vás vystúpenia špičkových bubeníkov, workshopy, výstava bubnov a činelov, spomienka na bubeníkov, Drum Kids a iné, Program bude prebiehať v dvoch sálach Domu Kultúry.

Účasť na workshopoch v malej sále je limitovaná jej kapacitou, odporúčame preto skorší príchod pred ich začiatkom.

Vystupujúci na Drumfest Slovakia 2025

DIRK VERBEUREN (BE) – bubeník skupiny MEGADETH

Dirk Verbeuren je belgický bubeník, známy predovšetkým ako člen legendárnej metalovej kapely MEGADETH. Svojou technickou zručnosťou a energiou prispieva k dynamike a sile vystúpení skupiny. Okrem pôsobenia v MEGADETH spolupracoval s viacerými ďalšími hudobnými projektmi a je uznávaný v medzinárodnej bubeníckej komunite.

FELIX M. LEHRMANN (DE)

Felix M. Lehrmann je nemecký bubeník, ktorý sa preslávil svojou všestrannosťou a schopnosťou adaptovať sa na rôzne hudobné štýly. Počas svojej kariéry spolupracoval s mnohými známymi umelcami a kapelami, čím si vybudoval reputáciu spoľahlivého a talentovaného hudobníka.

DANO ŠOLTIS (SK/CZ)

Dano Šoltis je slovenský bubeník pôsobiaci v Českej republike. Je známy svojou precíznou hrou a schopnosťou kombinovať rôzne rytmické prvky. Počas svojej kariéry spolupracoval s viacerými významnými hudobníkmi a kapelami v stredoeurópskom regióne.

ANDREJ JURÁŠ (SK)

Andrej Juráš je slovenský bubeník, ktorý sa vyznačuje svojou technickou zdatnosťou a vášňou pre hudbu. Je aktívnym členom slovenskej hudobnej scény a spolupracuje s rôznymi umelcami naprieč žánrami.

MARTIN KUKUČKA (SK)

Martin Kukučka je talentovaný slovenský bubeník, známy svojou energickou hrou a schopnosťou improvizácie. Jeho prístup k bicím nástrojom ho robí vyhľadávaným hudobníkom na domácej scéne.

Prehľad predchádzajúcich ročníkov Drumfest Slovakia:

2024: Predstavili sa hudobníci ako Gergo Borrlau z Maďarska, Adam Janzi zo Švédska, Mattia Muller a Dušan Černák. Pre lepšiu predstavu o atmosfére festivalu si môžete pozrieť aftermovie.

2023: Festival hostil amerického bubeníka Erica Moora, známeho spoluprácou s Erosom Ramazzottim, Bobby Brownom a Suicidal Tendencies. Z Poľska prišiel Mariusz Mocarski, špecialista na elektronické bicie, a Českú republiku zastupoval Josef Cigánek, ktorý spolupracoval s umelcami ako Karel Gott či Aleš Brichta. Slovenský bubeník Marián Ševčík viedol workshop pre účastníkov

2019: Hlavnou hviezdou bol izraelský bubeník Dan Mayo, člen skupiny Tatran a spolupracovník Mikea Shinodu z Linkin Park. Z Veľkej Británie prišiel Kaz Rodriguez, skladateľ a session hráč známy v bubeníckej komunite. Slovenskú scénu reprezentoval Jakub Kačic z kapely Ľudové Mladistvá a workshop viedol Igor „Ajdži“ Sabo, známy spoluprácou s Janou Kirschner či IMT Smile.

Zmena programu vyhradená.

Salón Piva v Starej tržnici Apríl 2025
2025-04-09 15:00 - 2025-04-11 23:00 | Stará tržnica, Námestie SNP 25, Bratislava
S radosťou vás pozývame na najväčší craft beer festival v Bratislave.

Čo vás čaká:

Široká ponuka pív: Ochutnajte najlepšie piva od slovenských a zahraničných pivovarov. Skvelá atmosféra: Príďte sa zabaviť a zažiť nezabudnuteľné chvíle. Výnimočné pivné špeciály: Objavte nové chute a pivné novinky. Varenie piva priamo na festivale.

Dátum: 9. – 11. apríl 2025 Čas: 16:00 – 24:00 Miesto: Stará tržnica, Bratislava

Vstupenky na mieste:1-dňová vstupenka: 5€Zvýhodnená permanentka na 3 dni: 10€

Sklenený degustačný pohár už nie je v cene vstupenky! Sklenený degustačný pohár je na zálohu 5€. Pri odchode nám môžete pohár vrátiť – zálohu vám vrátime späť. Pohár si môžete samozrejme aj ponechať, na pamiatku, alebo len tak, pre radosť .Priniesť si môžete aj svoj vlastný pohár (napr. z min. ročníkov Salónu Piva). Podmienkou je, že musí byť sklenený a s ciachami 1, 2, príp aj 3dcl.

Kúpte si vstupenky na Salón Piva 2025 už teraz: https://bit.ly/SALONPIVA2025

Úvod

Pridajte sa k nám na oslavu piva a nezabudnuteľné zážitky. Tešíme sa na vás!

#SalonPiva2025 #CraftBeerFestival #Beer #Bratislava #Slovakia

English ver.

We are delighted to invite you to the largest craft beer festival in Bratislava.

What to expect:

Wide selection of beers: Taste the best beers from Slovak and international breweries. Great atmosphere: Come have fun and experience unforgettable moments. Exceptional beer specials: Discover new flavors and beer innovations. Live beer brewing at the festival.

The glass tasting program is not included in the ticket price!

Date: April 9th – 11th, 2025 Time: 3:00 PM – 11:00 PM Location: Old Market Hall, Bratislava

Tickets available at the venue:1-day ticket: €5Discounted 3-day pass: €10

Úvod

Join us for a celebration of beer and unforgettable experiences. We look forward to seeing you!

#SalonPiva2025 #CraftBeerFestival #Beer #Bratislava #Slovakia
